Diari Oficial de la Generalitat Valenciana


Sumari del DOGV 1525, del 19-04-1991 (1991/820885)

ORDRE de 21 de març de 1991, de la Conselleria de Cultura, Educació i Ciència, per la qual es convoquen ajudes i beques per a professors e investigadors dins del Pla de Foment de la Investigació en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/21/(2)/dof/vci/html**

### Dades del document

Número de DOGV
:   1525

Data del DOGV
:   19-04-1991

Secció del DOGV
:   DISPOSICIONS GENERALS

Número del document
:   1991/820885


Data del document
:   21-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de març de 1991, de la Conselleria de Cultura, Educació i Ciència, per la qual es convoquen ajudes i beques per al foment de la investigació en la Comunitat Valenciana.  
Entre els diversos programes de la Generalitat Valenciana per a integrar la recerca científica com a un factor rellevant de desenvolupament comunitari, la Conselleria de Cultura, Educació i Ciència ve desplegant un conjunt d'accions per a la formació i el perfeccionament d'investigadors, a través del sistema d?ajudes i beques articulat des de la Direcció General d'Ensenyaments Universitaris i Investigació, dins el seu programa de Foment de la Investigació.  
Aquest programa tracta de potenciar els recursos humans necessaris que facen possible abordar les tasques pròpies de la recerca, alhora que ofereix al professorat universitari i al personal investigador l?oportunitat d?accedir a períodes d?actualització de coneixements i adquisició de noves tècniques de recerca i de docència, i l?ocasió de posar-se al corrent de les últimes innovacions hagudes en les diferents àrees de la ciència, i també d'exposar el resultat de les pròpies creacions; per a obtenir-ho, aquesta ordre específica les diferents modalitats i condicions d?ajudes i beques per al foment de la recerca.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
DISPOSE:  
Article primer  
S'ofereixen, durant els anys 1991 i 1992, les beques i les ajudes que s'indiquen tot seguit per a la formació i el perfeccionament del personal investigador i s?aproven les bases per les quals es regiran les respectives convocatòries, que s'inclouen com a annexos a aquesta ordre.  
1. Ajudes per a estades d'investigadors invitats a universitats i centres d'investigació de la Comunitat Valenciana (annex 1).  
2. Beques per a estades a universitats i centres d'investigació nacionals i estrangers (annex 2).  
3. Ajudes a l'assistència a congressos, reunions i jornades de caràcter científic i tecnològic (annex 3).  
4. Ajudes a l?organització de congressos i reunions de caràcter científic i tecnològic (annex 4).  
Article segon  
Les beques i ajudes esmentades a l'article anterior seran sufragades amb càrrec a la línia de subvenció 403/000/91, programa 542-10 del pressupost de 1991 per un import de 899.484.718 pessetes.  
DISPOSICIONS FINALS  
Primera  
S'autoritza el Director General d'Ensenyaments Universitaris i Investigació a dictar dins l?àmbit de les seues competències les resolucions que calguen per a l'aplicació i desplegament d?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de març de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX 1  
Bases de la convocatòria d?ajudes per a estades d'investigadors invitats en universitats i centres d'investigació de la Comunitat Valenciana.  
1. Objecte de les ajudes  
Aquestes ajudes tenen per objecte facilitar la cooperació científica mitjançat la incorporació temporal de científics, nacionals o estrangers, de reconegut prestigi, que per la singularitat dels seus coneixements puguen aportar una col·laboració qualificada a l?esforç d'investigació i desenvolupament tecnològic realitzat pels grups d'investigació radicats en la Comunitat Valenciana. Així mateix, el desenvolupament dels estudis de tercer cicle fa convenient, en l'actualitat, afavorir actuacions que permeten l?enfortiment de la seua qualitat i el seu enriquiment, mitjançat la incorporació d'investigadors, la participació dels quals en aquests s'estime d'interés.  
La present convocatòria pretén estimular, de mode preferent, aquelles actuacions que perseguesquen la consecució d'ambdós objectius complementaris durant el curs acadèmic 1990/91.  
2. Sol·licitants  
Podran presentar sol·licituds els departaments universitaris, els instituts universitaris, i els organismes públics d'investigació, radicats en la Comunitat Valenciana. Les sol·licituds esmentades vindran avalades amb la firma del Rector de la Universitat o del representant legal de l?Organisme receptor, i de l'acceptació del/s científics susceptible/s de participar en el programa proposat.  
3. Termini i formalització de les sol·licituds  
3.1. Les sol·licituds es formalitzaran en l?imprès el model del qual es trobarà a disposició dels interessats en l?oficina d'informació de la Conselleria de Cultura, Educació i Ciència, i en els vice- rectorats d'investigació de les Universitats de la Comunitat Valenciana.  
3.2. Les sol·licituds dirigides al Director General d?Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el Registre General de l?esmentada Conselleria, situat en l'Avda. de Campanar, 32, de València (46360); en els Centres d'Informació de l?Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 66 de la Llei de Procediment Administratiu.  
3.3. Les sol·licituds constaran de la següent documentació (original i còpia):  
a) L?imprès de sol·licitud complimentat degudament, amb una memòria que detalle el projecte o programa de col·laboració que es realitzarà durant l?estada i duració prevista d'aquesta.  
b) Currículum de l?investigador invitat.  
c) Historial conjunt i currículum dels integrants del/s grup/s d'investigació receptor/s, que contemple la seua labor científica durant -almenys- els cinc últims anys.  
d) Dues cartes de referència sobre l?investigador invitat que hauran de ser enviades directament, per científics acreditats en l?àrea, a la Direcció General d'Ensenyaments Universitaris i Investigació.  
3.4. El termini de presentació del conjunt de la documentació prevista en l'apartat anterior serà fins el 30 de juny de 1991.  
4. Quantia de les ajudes  
Les ajudes que es convoquen comprenen una dotació a l?investigador invitat:  
1. D?entre 200.000 i 400.000 pessetes mensuals, o el seu equivalent proporcional a la duració de l'estada, i en funció de la qualificació professional de l'investigador, els crèdits que s'impartesquen, i, en general, la labor científica que es propose de realitzar.  
2. En concepte d'ajuda per a sufragar les despeses derivades del viatge d?anada i tomada des del centre d?origen, fins 300.000 pessetes.  
5. Selecció  
La selecció de sol·licituds serà realitzada pel Consell de Política Científica i Tecnològica de la Generalitat Valenciana, que elevarà al Director General d'Ensenyaments Universitaris i Investigació, una proposta d'investigadors beneficiaris de les ajudes, centre receptor, projecte i/o curs que es realitzarà, duració de l?estada, i dotacions econòmiques. La resolució definitiva de la Direcció General d'Ensenyaments Universitaris i Investigació serà publicada en el Diari Oficial de la Generalitat Valenciana.  
Es tindran en compte els criteris de selecció següents:  
a) Mèrits acadèmics, científics i/o professionals de l'investigador proposat.  
b) Interés docent, científic i/o tècnic del/s programa/s de tercer cicle, viabilitat de la seua execució, en el temps sol·licitat i amb els recursos disponibles.  
c) La col·laboració docent de l?investigador invitat en el/s programa/es de tercer cicle.  
d) La labor científica que haja de realitzar l?investigador proposat, en el centre receptor.  
e) Historial acadèmic i científic del/s grup/s investigador/s que subscriu/en la sol·licitud.  
f) El caràcter interdepartamental i/o interuniversitari que puguera tindre la tasca encomanada a l?investigador invitat.  
g) Adequació del programa a les línies prioritàries de la Generalitat Valenciana.  
6. Caràcter de les ajudes  
Les ajudes que es convoquen tindran una duració compresa entre un mínim de 15 dies i un mínim de 3 mesos. El període d?estada es realitzarà, preferentment, de forma ininterrompuda i podrà iniciar-se a partir del dia 1 d?octubre de 1991. S?entendrà que tot beneficiari que no s'incorpore al seu centre d?aplicació en la data autoritzada, renuncia a la beca. Aquest extrem haurà de comunicar-se a la Direcció General d'Ensenyaments Universitaris i Investigació pel responsable del grup que sol·licita l'ajuda per a l?investigador invitat.  
La concessió i aprofitament d?aquestes ajudes no implica cap compromís quant a la posterior incorporació de l?interessat a la plantilla de la Universitat o Centre de destinació ni, en cap cas, relació contractual de l?investigador invitat amb la Generalitat Valenciana.  
De la mateixa manera, la Generalitat Valenciana i els centres receptors no contrauen cap compromís en relació amb les despeses i condicions d'allotjament, manutenció i altres de l?investigador invitat durant el període de la seua estada; tot això amb independència de les obligacions d?acolliment per part dels centres receptors a les quals es refereix l'apartat 7.4.  
7. Obligacions  
7.1. L?acceptació de les ajudes per part dels beneficiaris implica la de les normes fixades en aquesta convocatòria, així com les que la Direcció General d'Ensenyaments Universitaris i Investigació establesca per al seu desplegament i seguiment científic.  
7.2. L?investigador invitat haurà de complir amb aprofitament les distintes etapes del pla de treball proposat, dedicant-s'hi conformement amb les normes pròpies del departament o centre en què es du a terme.  
7.3. L?investigador invitat haurà de romandre vinculat per al compliment de la seua labor al departament o centre per al qual se sol·licità l'ajuda, i serà necessari per a qualsevol canvi l'autorització de la Direcció General d'Ensenyaments Universitaris i Investigació.  
7.4. Si sol·licitaven les ajudes contemplades en aquesta convocatòria, els centres receptors es comprometen a vetllar per una adequada acollida de l'investigador invitat i a facilitar-li els mitjans per a la realització de les activitats proposades.  
7.5. Una vegada finalitzada l'estada s'haurà de remetre al Servei de Política Científica, de la Direcció General d'Ensenyaments Universitaris i Investigació, un informe elaborat per l?investigador invitat sobre la labor realitzada que contindrà els resultats obtinguts, i un informe del responsable del grup en el qual haja col·laborat sobre el compliment de les activitats previstes; haurà de constar el vist-i-plau del Vice-rector d'Investigació de la Universitat corresponent, o del director del centre d'investigació.  
7.6. En cas d'incompliment d?alguna de les obligacions assenyalades anteriorment, la Direcció General d'Ensenyaments Universitaris podrà rescindir la concessió de l'ajuda, així com recaptar la devolució de les quantitats percebudes.  
ANNEX 2  
Bases de la convocatòria de beques per a estades en universitats i centres d'investigació nacionals i estrangers.  
L Objecte de les beques  
Les beques que se sol·liciten tindran per objecte completar, ampliar i actualitzar la formació dels investigadors de les universitats i centres d'investigació existents a la Comunitat Valenciana i hauran d'encaminar-se a la realització d'un projecte d'investigació. Els sol·licitants hauran de presentar una memòria en la qual s?especifique la tasca que desitgen realitzar en la universitat o centre d'investigació què es sol·licita.  
2. Requisits per a la concessió de les beques  
2.1. Posseir la nacionalitat espanyola.  
2.2. Els sol·licitants hauran de ser personal docent o investigador de plantilla (funcionari i personal contractat), de les universitats, centres del CSIC, centres d'investigació pertanyents a la Generalitat Valenciana, i altres centres d'investigació, radicats a la Comunitat Valenciana, sempre que posseesquen personalitat jurídica pròpia i no tinguen finalitat lucrativa.  
2.3. Estar en possessió del grau de doctor.  
2.4. Excepcionalment, i per un període no superior a tres mesos, podran participar en aquesta convocatòria de beques els llicenciats, enginyers i arquitectes superiors que, reunint els requisits especificats en els apartats 2.1 i 2.2 i tenint una formació bàsica ja adquirida, desitgen realitzar, totalment o parcialment, un projecte d'investigació i/o completar la seua formació investigadora.  
2.5. Acreditar la suficiència en el coneixement de l?idioma del país on radique la universitat o centre sol·licitat o qualsevol altre comunament utilitzat en el centre. Si escau, els sol·licitants seran convocats per a realitzar les proves que acrediten el coneixement de l?idioma escollit.  
2.6. Haver-se dedicat a la docència o a la recerca ininterrompudament durant l?últim any, a la Comunitat Valenciana.  
2.7. Informe del director del departament o del centre d'investigació on realitze la seua activitat el sol·licitant, que especifique la conveniència i la utilitat de realitzar l'estada al centre sol·licitat. Si el peticionari fora director de Departament, l?informe haurà de demanar-se al Rector  
2.8. Caldrà acreditar l'admissió o, si escau, compromís de sol·licitar-la en alguna de les universitats o centres d'investigació elegits, amb la justificació dels motius pels quals s'han escollit aquests centres.  
En qualsevol cas, quan s?acredite l'admissió, s'hi informarà sobre la viabilitat del projecte d'investigació en el centre, així com del cost econòmic que comporte La no presentació del document d?admissió al centre, abans de la incorporació a aquest, serà motiu d'anul·lació de la beca.  
2.9. Caldrà acreditar el permís o llicència o, si escau, el compromís de sol·licitar, de l'autoritat corresponent, el permís o llicència per a interrompre el treball docent i investigador durant el període per al qual se sol·licita la beca. La impossibilitat d?obtenir aquesta autorització abans de l?inici de l?esmentat període invalidarà la seua concessió.  
2.10. Les beques seran incompatibles amb l'aprofitament de qualsevol altra beca o ajuda, concedida per a idèntica finalitat, finançada amb fons d?organismes i institucions, públics o privats espanyols. En tot cas, qualsevol tipus de finançament addicional haurà de ser comunicat, necessàriament, a la Direcció General d'Ensenyaments Universitaris i Investigació.  
3. Termini i formalització de sol·licituds  
3.1. Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència, i en els vice- rectorats d'investigació de les Universitats de la Comunitat Valenciana.  
3.2. Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de l?esmentada Conselleria, Avda. de Campanar, 32 València (46016); en els Centres d'Informació de l?Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans que estableix l?article 66 de la Llei de Procediment Administratiu.  
3.3. Les sol·licituds adjuntaran la documentació següent, amb original i còpia :  
a) L?imprès de sol·licitud degudament emplenat, en el qual s'inclourà una memòria amb el detall del projecte d'investigació, que no podrà contemplar com a objectiu d?aquest la consecució de titulació acadèmica per als sol·licitants que posseesquen el grau de doctor.  
b) Currículum del sol·licitant, amb l?especificació del treball docent i investigador, amb relació explícita de publicacions.  
c) Acreditar el grau de coneixement de l'idioma estranger.  
d) Nom de tres especialistes en el camp d'investigació del sol·licitant, amb indicació del Centre on realitzen l'activitat investigadora, per tal de fer possible la consulta per part del Consell a fi d?obtenir referències.  
e) Els documents relatius als punts 2.6 (mitjançant certificació expedida per la Secretaria General de la Universitat o la unitat administrativa del Centre d'investigació al qual estiga adscrit el sol·licitant, en original o fotocòpia compulsada), 2.7, 2.8 i 2.9.  
f) Aquelles sol·licituds què es contemplen a l?apartat 2.4, hauran d'incloure l?expedient acadèmic personal complet, adjuntant-hi certificació acadèmica detallada en la qual hi figuren les qualificacions obtingudes i llurs dates. Hauran d?aportar, a més, un informe del Director de la tesi doctoral, en el qual conste l?oportunitat de l?estada proposada.  
3.4. El termini de presentació de sol·licituds serà d'un mes a partir de l?entrada en vigor d?aquesta ordre.  
4. Característiques de les beques  
Les beques que es convoquen comprenen:  
4.1. Una assignació mensual entre 100.000 i 250.000 pessetes, en funció del país o ciutat on radique el centre sol·licitat.  
4.2. La dotació en concepte d?ajuda: per a sufragar les despeses derivades del viatge d'anada i tornada, des del centre d'origen, fins un màxim de 250.000 PTA.  
4.3. Assegurança combinada d'accident i assistència sanitària al país on s?efectue l'estada, amb excepció del territori nacional.  
5. Durada de la beca  
Les beques que es convoquen tindran una durada compresa entre un mínim d'un mes i un màxim de dotze mesos, havent d?especificar els sol·licitants aquest extrem a l?imprès de sol·licitud.  
El període d'aprofitament de les beques es realitzarà de forma ininterrompuda i estarà comprés entre el dia 1 d?octubre de 1991 i el 1 de gener de 1993. Els beneficiaris hauran de notificar a la Direcció General d'Ensenyaments Universitaris i Investigació la data d'incorporació al Centre escollit, en un termini no superior a dos mesos des de l'adjudicació de la beca. S?entendrà que el beneficiari que no s'incorpore al seu centre de destinació en la data autoritzada, renuncia a la beca.  
6. Selecció de candidats  
La selecció de candidats serà realitzada pel Consell de Política Científica i Tecnològica de la Generalitat Valenciana, que elevarà proposta de beneficiaris de beques, durada d?aquestes i les dotacions econòmiques 4.1, 4.2, i 4.3 al Director General d?Ensenyaments Universitaris i Investigació. La resolució final de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.  
Es tindran en compte els següents criteris de selecció:  
a) Mèrits acadèmies, científics i/o tècnics del sol·licitant.  
b) Interés científic i/o tècnic del projecte d'investigació i viabilitat de la seua execució en el temps sol·licitat i amb els recursos disponibles.  
c) Historial científic i tècnic del grup investigador dins del qual s'integre el candidat (centre sol·licitat).  
7. Obligacions dels becaris  
7.1. Acceptació per escrit de la beca en un termini màxim de 30 dies des de la publicació de la resolució que adjudique aquestes beques. El fet de no complir aquest requisit suposa la pèrdua de la beca  
7.2. L?acceptació de la beca per part del beneficiari implica la de les normes que fixa aquesta convocatòria, així com la de les que la Direcció General d'Ensenyaments Universitaris i Investigació, establesca per al seu desplegament i seguiment científic.  
7.3. Complir amb aprofitament les distintes etapes del pla de treball proposat, dedicant-s'hi de conformitat amb les normes pròpies del centre en què es porte a terme.  
7.4. Trametre al Servei de Política Científica de la Direcció General d'Ensenyaments Universitaris i Investigació un informe del treball realitzat, que continga els resultats obtinguts i on conste la conformitat del director del treball.  
L?incompliment d?aquest requisit suposarà la recaptació de la totalitat de les dotacions econòmiques percebudes.  
7.5. El becari tindrà l?obligació de notificar al Servei de Política Científica l'arribada a la universitat o centre,i l?adreça particular.  
7.6. Continuar al centre per al qual va sol·licitar la beca. Per a qualsevol canvi caldrà l'autorització de la Direcció General d'Ensenyaments Universitaris i Investigació.  
7.7. Fer constar a qualsevol publicació que en resulte, que ha estat realitzada amb un ajut de la Conselleria de Cultura, Educació i Ciència de la Generalitat Valenciana. També caldrà que en trameta un exemplar a la Direcció General d'Ensenyaments Universitaris i Investigació.  
7.8. Si hi ha incompliment d'alguna de les obligacions citades, la Direcció General d?Ensenyaments Universitaris i Investigació podrà anul·lar la concessió de la beca o demanar la devolució de les quantitats percebudes.  
ANNEX 3  
Bases de la convocatòria d'ajudes per a l'assistència a congressos, reunions i jornades de caràcter científic i tecnològic.  
1. Beneficiaris  
Els sol·licitants hauran de ser personal docent o investigador en plantilla (funcionari i personal contractat), d'universitats i centres d'investigació radicats a la Comunitat Valenciana que posseesquen personalitat jurídica pròpia i no tinguen finalitat lucrativa.  
També podran sol·licitar aquestes ajudes les persones que estiguen plenament dedicades a tasques de, recerca en departaments universitaris i en els centres abans esmentats i gaudesquen d'una beca amb aquesta finalitat, corresponent al Programa Foment de la Investigació de la Generalitat Valenciana o altres beques homologades pel Ministeri d'Educació i Ciència.  
2. Termini i formalització de les sol·licituds  
Els impresos de sol·licitud es trobaran a disposició dels interessats a l'oficina d?informació de la Conselleria de Cultura, Educació i Ciència, i als vice- rectorats d'investigació de les universitats de la Comunitat Valenciana.  
Les sol·licituds, degudament emplenades, adreçades al Director General d'Ensenyaments Universitaris i Investigació, s'hauran de presentar al registre general de dita Conselleria, Av. de Campanar, 32 de València (46638); en els Centres d'Informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans que estableix l?article 66 de la Llei de Procediment Administratiu.  
A les sol·licituds s'haurà d?adjuntar la documentació següent:  
a) Breu resum de la comunicació a presentar o justificació raonada de la participació proposada.  
b) Justificant de l?acceptació de la comunicació o de la participació pel comitè organitzador, o compromís de justificar-ne l'acceptació.  
Les sol·licituds d'ajuda podran presentar-se per als congressos i reunions que es realitzaran al llarg de l'any 1991 i 1992.  
La convocatòria romandrà oberta fins el 30 de juny de 1991.  
En cap cas, els sol·licitants podran gaudir de més d'una ajuda, durant aquesta convocatòria, per a l'assistència a congressos, reunions i jornades.  
3. Import de les ajudes  
L?import màxim de les ajudes concedides serà el següent:  
a) Per a l?assistència a congressos, reunions i jornades que tinguen lloc al territori nacional: 40.000 pessetes (tret de les Illes Canàries, amb 60.000).  
b) Per a l?assistència a congressos, reunions i jornades que se celebren en països europeus: 90.000 pessetes. c) Per a l?assistència a congressos, reunions i jornades que se celebren en altres països: 150.000 pessetes.  
L?import de les ajudes consistirà en una subvenció que, dins dels màxims indicats, establirà el Consell de Política Científica i Tecnològica de la Generalitat Valenciana.  
L?abonament de les ajudes s?efectuarà un cop es justifique documentalment l?assistència al congrés, reunió o jornades, mitjançant una certificació acreditativa de la secretaria del comitè organitzador, i/o justificant del desplaçament i de l'allotjament, i la presentació de la comunicació, o de l'informe corresponent, a la Direcció General d'Ensenyaments Universitaris i Investigació (Servei de Política Científica).  
4. Resolució  
El Consell de Política Científica i Tecnològica de la Generalitat Valenciana elevarà les corresponents propostes de concessió d?ajudes al Director General d'Ensenyaments Universitaris i Investigació, la resolució definitiva del qual serà publicada al Diari Oficial de la Generalitat Valenciana, i contindrà la llista de beneficiaris amb indicació de l?import de les ajudes.  
ANNEX 4  
Bases de la convocatòria d?ajudes per a l?organització de congressos i reunions de caràcter científic i tecnològic.  
1. Objecte de les ajudes  
Aquesta convocatòria té com a objectiu ajudar a sufragar despeses d?organització de Congressos i Reunions nacionals i internacionals de caràcter científic i tecnològic que es celebren en la Comunitat Valenciana, organitzats per departaments i instituts universitaris i altres centres d'investigació d?organismes públics o privats amb personalitat jurídica pròpia, sense finalitats lucratives, tots ells ubicats a la Comunitat Valenciana.  
Aquestes reunions hauran de tenir lloc al llarg de l'any 1991 i el primer quadrimestre de l'any 1992.  
2. Sol·licituds  
L?imprès de sol·licitud estarà a disposició dels interessats a l?oficina d'informació de la Conselleria de Cultura, Educació i Ciència i als vice- rectorats d'investigació de les Universitats radicades a la Comunitat Valenciana.  
Les peticions dels departaments i centres universitaris seran trameses pels seus directors a través del Vice-rectorat d?Investigació corresponent. Les peticions d?organismes no universitaris seran trameses pels respectius presidents o directors.  
Les sol·licituds adreçades al Director General d'Ensenyaments Universitaris i Investigació de la Conselleria de Cultura, Educació i Ciència, es podran presentar al registre general d?aquesta Conselleria, Av. Campanar, 32, València (46955), o a través de qualsevol dels mitjans que estableix l'article 66 de la Llei de Procediments Administratiu.  
Les sol·licituds hauran d?adjuntar la documentació següent (original i còpia):  
a) Composició del Comitè Científic organitzador, amb un breu currículum dels seus components.  
b) Programa. provisional científic i d'altres activitats.  
c) Certificació del comitè organitzador del fet que el responsable del congrés ha estat designat per a organitzar l'activitat científica que es proposa.  
d) Pressupost total estimat d'ingressos i de despeses, detallat per conceptes.  
e) D'altres documents, si es consideren oportuns.  
La convocatòria romandrà oberta fins el 30 de maig de 1991.  
3. Resolució  
El Consell de Política Científica i Tecnològica de la Generalitat Valenciana, elevarà la proposta corresponent de concessió d?ajudes al Director General d'Ensenyaments Universitaris i Investigació, la resolució final del qual serà publicada en el Diari Oficial de la Generalitat Valenciana contindrà les ajudes concedides i el seu import.  
4. Import de les ajudes  
Les ajudes consistiran en una subvenció entre 200.000 i 1.000.000 pessetes, que serà valorada pel Consell de Política Científica i Tecnològica de la Generalitat Valenciana, en funció del programa i de l'interés científic i tècnic de l'activitat. Gaudiran de preferència els congressos que posseesquen un marcat caràcter internacional.  
El lliurament de les ajudes es farà així: el 75% de l?import total després que haja tingut lloc la resolució i en la fase preparatòria de l?organització del congrés, i l'altre 25% un cop justificat documentalment el pressupost total d'ingressos i despeses, i lliurada la memòria detallada de les activitats realitzades.  
La subvenció es destinarà només a finançar les despeses relacionades amb alguna de les següents finalitats:  
1. La difusió dels programes de la reunió.  
2. El finançament de despeses de desplaçament, estada i participació de ponents, relators i conferenciants.  
3. L?edició de les ponències o conclusions que en resulten.  
5. Obligacions  
5.1. En cas de concessió d'ajudes, l?entitat organitzadora haurà de fer constar en tota la informació i documentació que es produesca amb ocasió d?aquesta activitat, la col·laboració prestada per la Conselleria de Cultura, Educació i Ciència de la Generalitat Valenciana.  
5.2. També haurà de trametre a la Direcció General d'Ensenyaments Universitaris i Investigació el programa definitiu i la documentació corresponent a l?esmentada activitat científica, abans de la seua celebració i, si és el cas, dos exemplars de les actes publicades.  
5.3. Qualsevol alteració o modificació de les activitats que - s'han de realitzar i de les fonts de finançament, haurà de ser comunicada a la Direcció General d'Ensenyaments Universitaris i Investigació.  
5.4. No observar qualsevol d?aquestes bases significarà l'anul·lació de la subvenció que s'haguera concedit, o la devolució de les quantitats percebudes.  
Veure annex


Còpia Permalink ELI